НАРОДНО ЧИТАЛИЩЕ „СВЕТЛИНА – 1928“ СЕЛО НЕГОВАНОВЦИ, ОБЩИНА НОВО СЕЛО, ОБЛАСТ ВИДИН

**Изх.№ 40 / 19.11.2019г.**

**ДО**

**Г-Н ГЕОРГИ СТОЕНЕЛОВ**

**КМЕТ НА ОБЩИНА НОВО СЕЛО**

**ДО**

**ИВО ВЕРГИЛОВ**

**ПРЕДСЕДАТЕЛ НА ОбС НОВО СЕЛО**

**Относно:** *План-програма за дейността на НЧ „Светлина – 1928” с.Неговановци за 2020г.*

В изпълнение на чл. 26а, ал.1 от Закона за народните читалища, приложено Ви изпращаме План-програма за дейността на Народно читалище „Светлина – 1928” с.Неговановци за 2020г.

**Приложение съгласно текста:**

* План-програма за 2020г.
* Културен календар за 2020г.

**С УВАЖЕНИЕ:**

**ПРЕДСЕДАТЕЛ - ЦВЕТАНКА ЦЕНКОВА**

**План – програма за дейността на НЧ „Светлина - 1928г.”с. Неговановци, общ. Ново село, обл. Видин за 2020г.**

**ВЪВЕДЕНИЕ**

***Изготвянето на Програмата за 2020г. ще бъде насочено към обогатяване и развитие на културния живот на населението, както и надграждане на знания и умения от модерния глобален свят.***

Съгласно **чл. 2 от ЗНЧ,** читалищата са юридически лица с нестопанска цел. Те са традиционни самоуправляващи се български културно-просветни сдружения в населените места, които изпълняват и културно-просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Народно читалище „Светлина-1928” с.Неговановци е съдебно регистрирано и вписано в Регистъра на народните читалища в Министерство на културата

**№ 937/16.5.2017,** както и библиотеката в Регистъра на обществените библиотеки **№ 84 /01.07.2016.**

Настоящата Програма е разработена на основание чл. 26а, ал. 2 и 3 от Закона за народните читалища и представени предложения за дейността през 2020 г.

**ЦЕЛИ :**

***Целта на настоящата Програма е да определи основните насоки в творческата и организационна дейност на читалището.***

* Превръщане на читалището в съвременен ефективен център, предлагащ удовлетворяване на всички потребности и интереси свързани с духовното и културното израстване на населението, с приобщаването им към световното културно наследство и глобалното информационно общество.
* Изучаване на интересите и потребностите на реалната и потенциалната аудитория, която ще посещава читалището.
* Развитие и институционално укрепване на читалището, като местна общност, единен център с културно-просветна, информационна, социална и гражданска функция.
* Задоволяване потребностите на населението.

**ОСНОВНИ ДЕЙНОСТИ**:

***Организационната дейност в читалището на Неговановци ще бъде насочена към създаване по-добри възможности за работа на читалищните дейци и потребители, както и откликване на новите потребности на общество. Ще се работи за създаване на условия за организационна стабилност, прозрачност, отчетност и утвърждаване ценностите на гражданското общество.***

В тази връзка се предвиждат следните основни задачи за изпълнение:

* Редовно провеждане на заседания на Читалищното Настоятелство при НЧ „Светлина-1928“ с.Неговановци
* Провеждане на годишно-изборно събрание на Читалището до края на м.март 2019г.
* Организиране на художествени мероприятия - концерти, чествания, конкурси, местни празници др.
* Организиране и представяне на местният фолклор в различни общински, регионални и национални фестивали и събори
* Обогатяване на библиотечния фонд; разнообразна библиотечна дейност /четения, честване на бележити дати; подреждане на изложби и др./
* Участия в работни съвещания на работниците в читалището; работа за повишаване на квалификация, посредством организиране на различни типове семинари, както и включването в срещи и конференции
* По-модерни условия на материално-техническата база
1. **Библиотечно - информационна дейност:**

*Библиотечната дейност в читалището на с. Неговановци цели предоставяне на библиотечни и информационни услуги за населението, както и привличане на децата и учениците в библиотеката, и създаване на трайни навици за четене на книги. В рамките на тези дейности, чрез различни методи, се създават възможности за пълноценно използване на библиотечния фонд и възможности за осигуряване на достъп за информация, предоставяне на компютърни и интернет услуги. Включването в различни програми и проекти се цели обогатяване фонда на библиотеката, както и нови възможности за ползването им.*

През 2020г. читалището и близки до нас съмишленици, резиденти от проекта „Резиденция баба”, ще се постараем **да изработим сайт на читалището**, като потърсим финансиране за създаването и поддържането на сайта.

Работата в библиотеката ще продължи с:

* **Опазване на библиотечния фонд**
* **Работа с читатели; образователни инициативи**
* **Организира четене по повод Международния ден на детската книга с децата от ДГ „Зорница” с.Неговановци и деца - самодейци**
* **Маратон на четене с деца и ученици**
* **Сътрудничеството с Фондация Глобални библиотеки България**
* **Курсове по начална компютърна грамотност** – максимално използване на наличната компютърна техника в изградения информационен център по Програма „Глоб@лни библиотеки - България“
* **Чествания, годишнини и изложбени кътове по различни поводи, с активни доброволци и членове на читалището**
* **Летните/Зимни занимания в читалището** - **лятно кино; занимателни дидактични и интерактивни игри; различни клубни дейности** /изработване на картички, боядисване на яйца, изработка на сурвачки, мартенички и др./
* **Популяризиране дейността на библиотеката:**
* **Мероприятия по привличане на читатели**
* **Facebook- страница Читалище с.Неговановци**
* **Ще се търсят източници и способи за окомплектоване на библиотечния фонд:**
* **Чрез Проекти и Програми**
* **Чрез насърчаване на дарителството**
1. **Художествено-творческа дейност и културно-масова дейност**

*Художествено-творческата дейност в читалището цели, запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Затова наша цел е, да продължи поддържането на фолклорните състава към читалището - „Негованче” и „Влаинките”. За тази дейност, читалището ще работи за привличане на хора, както деца и ученици към самодейните колективи. С изявите на съставите ще се съхранени богатството на местната ни етническата култура, а това е автентичния фолклор. По този начин ще се популяризира културното наследство на родния ни край.*

За осъществяване на тези задачи ще бъдат проведени следните мероприятия и дейности:

* Участие на фолклорните танцови състави към читалището в различни фолклорни фестивали и празници в региона, страната и чужбина;
* Провеждане на клубни обучения за изучаване на автентични хора и танци;
* Организиране на концертни изяви;
* Организиране и провеждане на местни, календарни и фолклорни празници: Бабинден, Трифон Зарезан, Ден на самодееца и Баба Марта, Международния ден на жената, Празник на пролетта, Празник на носията, Лазаруване, Великден, Ден на българската просвета и славянската писменост, Международният ден на детето, Летни и зимни забавления в читалището, Ден на народните будители, Ден на християнското семейство, Коледуване и др.;
1. **Поддържане на материално-техническата база на читалището**

*Материално-техническата база на читалището включва сградения фонд, оборудването и обзавеждане на библиотеката и информационния център, салони, зали и други помещения. Чрез участие в различни донорски програми и финансиране от общинския бюджет ще се търсят начини за подобряване на материално-техническата база и създаване на оптимални условия за работа и занимания в читалището.*

**Основните задачи, които ще се заложат през 2020г. с молба за финансиране от общинския бюджет са:**

* Да се пригоди помещение от сградата /кино-кабината/ за ЕТНОГРАФСКА СБИРКА, където да се подреди изложба с ценни за нас предмети от бита на селянина от миналото. За целта ще е нужен строителен ремонт на стаята
* Ремонт на външното стълбище на сградата
* Ремонт на малките фоайета към втория етаж на сградата /шпакловка и боя + нови осветителни тела/
* Подмяна дограмата на прозореца на втория етаж

**Основна задача е, опазване и поддържане на материално-техническата база:**

* Библиотеката
* Информационен център към библиотеката по Програма „Глоб@лни библиотеки България“ - 3бр. компютри, мултифункционално устройство и мултимедия
* Увеселителна и ритуална зала
* Киносалон
* Табло „РОДОВА ПАМЕТ”
* Костюми на танцовите състави
* Озвучителна техника
1. **Финансиране на читалището:**

Обезпечаването на дейностите през 2020 г. ще се осъществява чрез финансиране от:

* Държавна субсидия – 2.25 бр.
* С финансова помощ от Общинския бюджет
* Проекти и Програми
* Други източници /чл. внос, дарения, наеми и др./

За издръжката на персонала, за създаване на нормални условия за дейността на читалището, са необходими средства за:

* Заплати
* Осигуровки

За поддръжка на читалищни нужди са необходими средства за:

* Закупуване на литература
* За мероприятия и фестивали
* За канцеларски пособия
* За подобряване на материално-техническата база
1. **ЗАЛЮЧИТЕЛНА ЧАСТ**

*Изпълнението на Програмата ще даде възможност за реализация на набелязаните целите, задачите и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край; подпомагането и развитието на любителското художествено творчество ще стимулира младите хора и талантливите дарования; уреждането и поддържането на библиотечните колекции ще подпомогне образователния процес в получаване на нови знания; реализирането на инициативи ще допринесе за обогатяване на културния живот; усвояването на знания за новите информационни технологии ще отвори вратата към необятното глобално пространство.*

*Изпълнението на тази програма ще има съществен принос за постигане на интегриран подход за развитие на образованието и културата и превръщането на народните читалища не само в духовни, но и като съвременни информационни центрове с привлекателно място за хората. Така, програмата ще разкрие традициите на миналото, предизвикателствата на настоящето и надеждата за по-добро бъдеще.*

Неделима част от настоящата програма е културният календар.

**КУЛТУРЕН КАЛЕНДАР ЗА 2020 год. НА**

**НЧ „СВЕТЛИНА-1928” С.НЕГОВАНОВЦИ**

Събития и инициативи организирани от НЧ „Светлина – 1926“ през 2020г. включени в проектобюджета

|  |  |  |  |  |  |
| --- | --- | --- | --- | --- | --- |
| **№** | **Дата** | **Събитие** | **Форма** | **Организатор** | **Финансови средства** |
| **1.** | **Февруари 2020г** | **Трифон Зарезан** | **Ритуал с Млад и Стар Трифон и духова музика**  | **Кметство и Читалище с.Неговановци** | **350 лв.** |
| **2.** | **Март****2020** | **Ден на самодееца** | **Увеселителна програма** | **Читалище с.Неговановци** | **50 лв.** |
| **3.** | **Март****2020г** | **Международен ден на жената** | **Тържество с програма** | **Читалище с.Неговановци** | **50 лв.** |
| **4.** | **Март****2020г** | **ПРАЗНИК НА НОСИЯТА** | **Фолклорен събор** | **Читалище с.Неговановци** | **500 лв.** |
| **5.** | **Април 2020г** | **Великденска работилница**  | * **Битови ритуали; -боядисване на яйца, месене на козунаци**
* **рисуване, изработване на кошници и др.**
 | **Читалище с.Неговановци** | **60 лв.** |
| **6.** | **Май****2020г** | **Ден на българската просвета и славянската писменост** | **Тържествена програма** | **Читалище с.Неговановци** | **100лв.** |
| **7.** | **Юни****2020** | **Международен ден на детето** | **Увеселителна програма** | **Читалище с.Неговановци** | **100лв.** |
| **8.** | **2020г** | **Летни занимания в читалището**  | **Клубове и кръжоци;****/танцови и др./****„Мини Бал”** | **Читалище с.Неговановци** | **200лв.** |
| **9.** | **2020г** | **Участия в регионални, национални и международни фолклорни събори** | **Фолклорните състави с Програма /танци, песни и др./** | **Организатори на Фестивали** | **500 лв.** |
| **10.** | **7 август 2020г**  | **Международен Събор Копривщица** | **Участие на фолклорните състави** | **Читалище с.Неговановци** | **1800лв.** |
| **11.** | **Декември 2020г** | **Коледни и новогодишни тържества и изяви,; коледни базари, кръжок „Коледни украси”** | **Програма** | **Читалище с.Неговановци** | **100лв.** |

**Общо:3910 лв.**

* **Очаквана финансова подкрепа от бюджета на Община Ново село за следните мероприятия и дейности:**

|  |  |  |  |  |  |
| --- | --- | --- | --- | --- | --- |
| **№** | **Дата** | **Събитие** | **Форма** | **Организатор** | **Финансови средства** |
| **1.** | **Февруари 2020г** | **Трифон Зарезан** | **Духов оркестър** | **Кметство и Читалище** | **300лв** |
| **2.** | **Април****2020г** | **Празник на носията** | **Духов оркестър** | **Читалище** | **300лв.** |
| **4.** | **Юни****2020** | **Събор на селото** | **Духов оркестър** | **Кметство и Читалище** | **300 лв.** |
| **Общо:**1. **лв.**
 |

* **Осигуряване транспорт на съставите към читалището при участието им във фестивали, събори и форуми, чиято цел е популяризиране на местния автентичен фолклор, респективно Община Ново село.** /Заплащане на горивото: от читалището/
* **Ремонтни дейности за ЕТНОГРАФСКАТА СБИРКА, ремонт на малките фоайета към втория етаж на сградата /шпакловка и боя + нови осветителни тела/, подмяна дограмата на прозореца на втория етаж, ремонт на външно стълбище /**Стойност: по преценка на Общината/

*Програма за развитие на читалищната дейност е разработена и изготвена на база внесени предложения на Председателя, Секретаря и УС на Народното читалище в с.Неговановци до Кмета на Общината за 2020 г. и до Председателя на ОбС Ново село.*

**Забележка:** *Програмата е отворена за допълнения.*

 Дата: 19.11.2019г Изготви:

 с. Неговановци Мариана Димитрова